Voucherele de vacanță rămân în vigoare, dar cu o condiție. Anunțul liderului Cartel Alfa Bogdan Hossu
Președintele Cartel Alfa, Bogdan Hossu, a anunțat sâmbătă, după întâlnirea dintre sindicate, patronate și premierul Marcel Ciolacu, că voucherele de vacanță vor fi păstrate, însă cu o nouă condiție: salariații vor contribui cu jumătate din valoarea acestora. Astfel, din suma totală de 1.600 de lei, 800 de lei vor fi suportați de angajați, obținerea voucherelor fiind opțională.